ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยการจัดตั้งและการบริหารงานโรงเรียนสาธิตมหาวิทยาลัยราชภัฏสวนสุนันทาพ.ศ. ๒๕๕๑[๑] เพื่อให้การบริหารงานโรงเรียนสาธิตมหาวิทยาลัยราชภัฏสวนสุนันทาเป็นไปอย่างมีประสิทธิภาพ และตอบสนองต่อวัตถุประสงค์ของการจัดตั้งโรงเรียนอาศัยอำนาจตามความในพระราชบัญญัติมหาวิทยาลัยราชภัฏพ.ศ. ๒๕๔๗ มาตรา ๑๘ (๓) (๕) และ (๑๒) สภามหาวิทยาลัยราชภัฏสวนสุนันทาในคราวประชุมครั้งที่ ๓/๒๕๕๑ เมื่อวันที่ ๒๗ กุมภาพันธ์ พ.ศ. ๒๕๕๑จึงออกข้อบังคับไว้ดังนี้ข้อ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยการจัดตั้งและการบริหารงานโรงเรียนสาธิตมหาวิทยาลัยราชภัฏสวนสุนันทา พ.ศ.๒๕๕๑ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ บรรดาระเบียบ ข้อบังคับประกาศหรือคำสั่งอื่นใด ซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาโรงเรียน หมายความว่าโรงเรียนสาธิตมหาวิทยาลัยราชภัฏสวนสุนันทาคณะกรรมการอำนวยการ หมายความว่าคณะกรรมการอำนวยการโรงเรียนผู้อำนวยการ หมายความว่า ผู้อำนวยการโรงเรียนข้าราชการ หมายความว่าข้าราชการพลเรือนในสถาบันอุดมศึกษาพนักงานมหาวิทยาลัย หมายความว่าพนักงานมหาวิทยาลัยตามระเบียบสภามหาวิทยาลัยว่าด้วยพนักงานมหาวิทยาลัยข้อ๕ ให้อธิการบดีรักษาการตามข้อบังคับนี้และมีอำนาจออกประกาศ หรือคำสั่งเพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจวินิจฉัย ตีความหมวด ๑บททั่วไป ข้อ๖ ให้โรงเรียนมัธยมสาธิตมหาวิทยาลัยราชภัฏสวนสุนันทา และโรงเรียนประถมสาธิต มหาวิทยาลัยราชภัฏสวนสุนันทาที่มีอยู่ก่อนข้อบังคับนี้ใช้บังคับ รวมกันเป็นโรงเรียนสาธิต มหาวิทยาลัยราชภัฏสวนสุนันทามีการบริหารจัดการเทียบเท่าคณะที่มีความคล่องตัว มีประสิทธิภาพและประสิทธิผลภายใต้การกำกับดูแลของมหาวิทยาลัยข้อ๗ โรงเรียนมีวัตถุประสงค์ดังนี้(๑)จัดการศึกษาขั้นพื้นฐาน ให้เป็นแบบอย่างที่ดี(๒)เป็นศูนย์ฝึกประสบการณ์วิชาชีพครูและห้องปฏิบัติการทางการศึกษาของคณะครุศาสตร์และหน่วยงานต่าง ๆทั้งภายในและภายนอกของมหาวิทยาลัย(๓)เป็นแหล่งทดลอง ศึกษา ค้นคว้า วิจัย และพัฒนาองค์ความรู้ด้านต่าง ๆ(๔)ส่งเสริม ทะนุบำรุงศิลปะและวัฒนธรรม(๕)เพื่อบริการทางวิชาการแก่ชุมชนและสังคมข้อ๘ โรงเรียนอาจแบ่งส่วนงานเพื่อการบริหารจัดการของโรงเรียนได้โดยกำหนดภาระหน้าที่ของส่วนงานนั้น ๆ ให้ชัดแจ้งการแบ่งการยุบเลิกส่วนงานตามวรรคหนึ่ง ให้เสนอสภามหาวิทยาลัยพิจารณาอนุมัติและทำเป็นประกาศมหาวิทยาลัยหมวด ๒การบริหารและการดำเนินการ ข้อ๙ ให้โรงเรียนมีคณะกรรมการอำนวยการจำนวนเก้าคน ประกอบด้วย(๑)อธิการบดีหรือรองอธิการบดีที่ได้รับมอบหมาย เป็นประธานกรรมการ(๒)คณบดีคณะครุศาสตร์ เป็นกรรมการ(๓)ผู้แทนคณบดีคณะอื่นซึ่งเลือกกันเองให้เหลือหนึ่งคน เป็นกรรมการ(๔)ประธานกรรมการสถานศึกษาโรงเรียน เป็นกรรมการ(๕)นายกสมาคมผู้ปกครองและครูโรงเรียน เป็นกรรมการ(๖)ผู้ทรงคุณวุฒิภายนอกหนึ่งคน เป็นกรรมการ(๗)ผู้แทนอาจารย์โรงเรียนซึ่งไม่ได้ทำหน้าที่ผู้บริหารเลือกกันเองให้เหลือสองคนเป็นกรรมการและ(๘)ผู้อำนวยการ เป็นกรรมการและเลขานุการหลักเกณฑ์และวิธีการได้มาซึ่งกรรมการตาม(๓) (๖) และ (๗) ให้เป็นไปตามที่กำหนดในประกาศมหาวิทยาลัยข้อ๑๐ กรรมการอำนวยการตามข้อ ๙ (๓) (๖)และ (๗) มีวาระการดำรงตำแหน่งคราวละสองปีนอกจากการพ้นจากตำแหน่งตามวาระในวรรคหนึ่งแล้วกรรมการอำนวยการตามข้อ ๙ (๓) (๖) และ (๗) พ้นจากตำแหน่งเมื่อ(๑)ตาย(๒)ลาออก(๓)ขาดคุณสมบัติของการเป็นกรรมการในประเภทนั้น ๆ(๔)ถูกจำคุกโดยคำพิพากษาถึงที่สุดให้จำคุกเว้นแต่เป็นความผิดที่กระทำโดยประมาทหรือความผิดลหุโทษ(๕)สภามหาวิทยาลัยให้ออกด้วยคะแนนเสียงสองในสามของจำนวนกรรมการสภามหาวิทยาลัยทั้งหมดเท่าที่มีอยู่เพราะมีความประพฤติเสื่อมเสียบกพร่องต่อหน้าที่ หรือหย่อนความสามารถ(๖)เป็นบุคคลล้มละลาย(๗)เป็นคนไร้ความสามารถหรือคนเสมือนไร้ความสามารถในกรณีที่กรรมการอำนวยการตามข้อ๙ (๓) (๖) หรือ (๗)พ้นจากตำแหน่งก่อนครบวาระและได้ดำเนินการให้มีผู้ดำรงตำแหน่งแทนแล้วให้ผู้นั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่าเก้าสิบวันจะไม่ดำเนินการให้มีผู้ดำรงตำแหน่งแทนก็ได้ให้คณะกรรมการอำนวยการประกอบด้วยกรรมการอำนวยการเท่าที่มีอยู่มีอำนาจและปฏิบัติหน้าที่ตามข้อ๑๑ ต่อไปได้ในกรณีที่กรรมการอำนวยการตามข้อ๙ (๓) (๖) หรือ (๗)พ้นจากตำแหน่งตามวาระแต่ยังมิได้ดำเนินการให้ได้มาซึ่งกรรมการอำนวยการใหม่ให้กรรมการอำนวยการซึ่งพ้นจากตำแหน่งปฏิบัติหน้าที่ต่อไปจนกว่าจะได้มีกรรมการอำนวยการใหม่เข้ามารับหน้าที่ให้ดำเนินการให้ได้มาซึ่งกรรมการอำนวยการตามข้อ๙ (๓) (๖) และ (๗) ภายในสี่สิบห้าวันนับแต่วันที่ผู้นั้นพ้นจากตำแหน่งข้อ๑๑ คณะกรรมการอำนวยการมีหน้าที่ควบคุมดูแลกิจการทั่วไปของโรงเรียนรวมทั้งให้มีอำนาจและหน้าที่ ดังต่อไปนี้(๑)กำหนดนโยบายของโรงเรียนเกี่ยวกับการจัดการศึกษา การวิจัยการให้บริการทางวิชาการแก่สังคม การทะนุบำรุงศิลปะและวัฒนธรรมการอนุรักษ์สิ่งแวดล้อมและทรัพยากรธรรมชาติ(๒)ออกระเบียบ ประกาศและข้อบังคับในการบริหารงานของโรงเรียนตามข้อบังคับนี้เท่าที่ไม่ขัดหรือแย้งกับระเบียบประกาศและข้อบังคับหรือนโยบายของมหาวิทยาลัยกฎหมายว่าด้วยการจัดการศึกษาขั้นพื้นฐาน(๓)กำกับมาตรฐานการศึกษา การประกันคุณภาพการศึกษาการเปิดสอนของโรงเรียนและติดตามประเมินผลการดำเนินงานของโรงเรียน ให้เป็นไปตามวัตถุประสงค์ของโรงเรียน(๔)พิจารณาการแบ่ง การรวมและการยุบเลิกส่วนงานของโรงเรียน(๕)เสนอแนะมหาวิทยาลัยในการแต่งตั้งและถอดถอนรองผู้อำนวยการ(๖)พิจารณาเสนอแผนงบประมาณรายจ่ายจากเงินรายได้ของมหาวิทยาลัยในส่วนของโรงเรียน(๗)แต่งตั้งคณะกรรมการ คณะอนุกรรมการ ที่ปรึกษาหรือบุคคลหนึ่งบุคคลใด เพื่อพิจารณาและเสนอความเห็นในเรื่องที่เกี่ยวกับงานของโรงเรียนหรือมอบหมายให้ปฏิบัติการอย่างหนึ่งอย่างใดอันอยู่ในอำนาจและหน้าที่ของคณะกรรมการอำนวยการ(๘)พิจารณาและให้ความเห็นชอบในเรื่องที่เกี่ยวกับกิจการของโรงเรียน ตามที่ผู้อำนวยการเสนอและอาจมอบหมายให้ผู้อำนวยการปฏิบัติการอย่างหนึ่งอย่างใดอันอยู่ในอำนาจและหน้าที่ของคณะกรรมการอำนวยการได้(๙)ส่งเสริม สนับสนุนและแสวงหาวิธีการเพื่อพัฒนาโรงเรียนตลอดจนการปฏิบัติภารกิจร่วมกันกับสถานศึกษาอื่นตามวัตถุประสงค์ของโรงเรียน(๑๐)ปฏิบัติหน้าที่อื่นเกี่ยวกับกิจการของโรงเรียนที่มิได้ระบุให้เป็นหน้าที่ของผู้ใดหรือหน่วยงานใดโดยเฉพาะข้อ๑๒ ให้กรรมการอำนวยการได้รับค่าเบี้ยประชุมตามระเบียบสภามหาวิทยาลัยว่าด้วยเบี้ยประชุมกรรมการโดยให้เบิกจ่ายจากเงินรายได้มหาวิทยาลัยในส่วนของโรงเรียนข้อ๑๓ การประชุมของคณะกรรมการอำนวยการให้นำข้อบังคับการประชุมของสภามหาวิทยาลัยมาใช้โดยอนุโลมข้อ๑๔ ให้มีผู้อำนวยการคนหนึ่งเป็นผู้บริหารกิจการของโรงเรียนและเป็นผู้บังคับบัญชาบุคลากรของโรงเรียนคุณสมบัติหลักเกณฑ์ วิธีการได้มาซึ่งผู้อำนวยการให้เป็นไปตามที่คณะกรรมการอำนวยการกำหนดโดยทำเป็นประกาศของมหาวิทยาลัยข้อ๑๕ ผู้อำนวยการมีวาระการดำรงตำแหน่งคราวละสี่ปีและอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้นอกจากการพ้นจากตำแหน่งตามวรรคหนึ่งผู้อำนวยการพ้นจากตำแหน่ง เมื่อ(๑)ตาย(๒)ลาออก(๓)สภามหาวิทยาลัยมีมติด้วยคะแนนเสียงไม่น้อยกว่าสองในสามของจำนวนกรรมการสภามหาวิทยาลัยทั้งหมดเท่าที่มีอยู่ให้ออกตามข้อเสนอของคณะกรรมการอำนวยการเพราะมีความประพฤติเสื่อมเสียบกพร่องต่อหน้าที่หรือหย่อนความสามารถ(๔)ไม่ผ่านการประเมินผลการปฏิบัติหน้าที่ตามกำหนดในข้อ ๑๖หรือตามระเบียบสภามหาวิทยาลัยว่าด้วยพนักงานมหาวิทยาลัย แล้วแต่กรณี(๕)ถูกลงโทษทางวินัยอย่างร้ายแรงหรือถูกสั่งให้ออกจากราชการเพราะถูกสอบสวนวินัยอย่างร้ายแรงแต่ผลการสอบสวนทางวินัยไม่อาจลงโทษทางวินัยอย่างร้ายแรงได้หรือถูกลงโทษให้ออกจากงาน หรือถูกเลิกจ้างเพราะถูกสอบสวนวินัยอย่างร้ายแรงแต่ผลการสอบสวนทางวินัยไม่อาจลงโทษทางวินัยอย่างร้ายแรงได้(๖)ถูกจำคุกโดยคำพิพากษาถึงที่สุดให้จำคุก(๗)เป็นบุคคลล้มละลาย(๘)เป็นคนไร้ความสามารถหรือคนเสมือนไร้ความสามารถข้อ๑๖ ให้มหาวิทยาลัยจัดให้มีการประเมินผลการปฏิบัติหน้าที่ของผู้อำนวยการเมื่อครบสองปีนับแต่วันที่แต่งตั้งตามหลักเกณฑ์และวิธีการที่สภามหาวิทยาลัยกำหนดในประกาศมหาวิทยาลัยให้สภามหาวิทยาลัยพิจารณาผลการประเมินตามวรรคหนึ่งและถ้าสภามหาวิทยาลัยมีมติให้พ้นจากตำแหน่งด้วยคะแนนเสียงไม่น้อยกว่าสองในสามของจำนวนกรรมการสภามหาวิทยาลัยทั้งหมดเท่าที่มีอยู่ให้ผู้อำนวยการพ้นจากตำแหน่งข้อ๑๗ ผู้อำนวยการมีอำนาจและหน้าที่ดังนี้(๑)บริหารกิจการของโรงเรียนให้เป็นไปตามกฎหมาย กฎ ระเบียบ ประกาศและข้อบังคับของโรงเรียนและของมหาวิทยาลัย ให้สอดคล้องกับนโยบายและวัตถุประสงค์ของการจัดตั้งโรงเรียนและของมหาวิทยาลัย(๒)ควบคุมดูแลบุคลากร การเงิน การพัสดุสถานที่และทรัพย์สินอื่นของมหาวิทยาลัยที่อยู่ในความควบคุมดูแลของโรงเรียนให้เป็นไปตามกฎหมายกฎ ระเบียบ ประกาศและข้อบังคับของโรงเรียนและของมหาวิทยาลัยซึ่งใช้บังคับกับโรงเรียน(๓)จัดทำแผนพัฒนาโรงเรียน และปฏิบัติตามนโยบายและแผนงานรวมทั้งติดตามประเมินผลการดำเนินงานด้านต่าง ๆ ของโรงเรียน(๔)รักษาระเบียบวินัย จรรยาบรรณ และมารยาทแห่งวิชาชีพของข้าราชการพนักงานและลูกจ้างที่สังกัดโรงเรียน(๕)เป็นผู้แทนโรงเรียนในกิจการตามที่กำหนดในข้อบังคับนี้(๖)เสนอรายงานประจำปีเกี่ยวกับกิจการด้านต่าง ๆ ของโรงเรียนต่อคณะกรรมการอำนวยการและสภามหาวิทยาลัย(๗)ปฏิบัติหน้าที่อื่นตามกฎหมาย กฎ ระเบียบ ประกาศและข้อบังคับของโรงเรียนมหาวิทยาลัยหรือตามที่สภามหาวิทยาลัยมอบหมายข้อ๑๘ ในการติดต่อภายในมหาวิทยาลัยให้ผู้อำนวยการเป็นผู้แทนโรงเรียนและอาจมอบหมายให้รองผู้อำนวยการ เป็นผู้แทนเป็นเรื่อง ๆ ก็ได้ในการติดต่อกับส่วนราชการหรือหน่วยงานภายนอกมหาวิทยาลัยให้ผู้อำนวยการหรือรองผู้อำนวยการที่ผู้อำนวยการมอบหมายเป็นผู้แทนได้ตามที่อธิการบดีพิจารณามอบหมายตามความเหมาะสมข้อ๑๙ ให้อธิการบดีแต่งตั้งรองผู้อำนวยการและผู้ช่วยผู้อำนวยการโดยคำแนะนำของผู้อำนวยการและตามความเห็นชอบของคณะกรรมการอำนวยการรองผู้อำนวยการและผู้ช่วยผู้อำนวยการให้ทำหน้าที่และรับผิดชอบในการปฏิบัติงานตามที่ผู้อำนวยการมอบหมายเมื่อผู้อำนวยการพ้นจากตำแหน่งให้รองผู้อำนวยการและผู้ช่วยผู้อำนวยการพ้นจากตำแหน่งด้วยนอกจากการพ้นจากตำแหน่งตามผู้อำนวยการตามวรรคสามแล้วรองผู้อำนวยการและผู้ช่วยผู้อำนวยการพ้นจากตำแหน่งตามข้อ ๑๕ ด้วยข้อ๒๐ ในกรณีที่ผู้ดำรงตำแหน่งผู้อำนวยการไม่อยู่หรือไม่อาจปฏิบัติหน้าที่ได้ให้อธิการบดีแต่งตั้งรองผู้อำนวยการคนหนึ่งเป็นผู้ทำหน้าที่แทนในกรณีที่ไม่มีผู้ทำหน้าที่แทนผู้อำนวยการตามความในวรรคหนึ่งหรือมีแต่ไม่อาจปฏิบัติงานได้หรือไม่มีผู้ดำรงตำแหน่งผู้อำนวยการให้คณบดีคณะครุศาสตร์เป็นผู้ทำหน้าที่แทนผู้อำนวยการแต่ต้องไม่เกินหนึ่งร้อยแปดสิบวันหากไม่มีผู้ดำรงตำแหน่งคณบดีคณะครุศาสตร์ให้อธิการบดีแต่งตั้งรองอธิการบดีคนหนึ่งทำหน้าที่แทนผู้อำนวยการแต่ ทั้งนี้ ต้องไม่เกินหนึ่งร้อยแปดสิบวันหมวด ๓การประกันคุณภาพและการประเมิน ข้อ๒๑ ให้โรงเรียนมีการประกันคุณภาพการศึกษาขั้นพื้นฐานเพื่อพัฒนาคุณภาพและมาตรฐานในการจัดการศึกษาของโรงเรียนการติดตามตรวจสอบและประเมินผลงานของโรงเรียนให้เป็นไปตามหลักเกณฑ์และวิธีการที่กำหนดในประกาศมหาวิทยาลัยหมวด ๔บุคลากร ข้อ๒๒ การบริหารงานบุคลากรของโรงเรียนให้เป็นไปตามพระราชบัญญัติระเบียบข้าราชการพลเรือนในสถาบันอุดมศึกษาระเบียบสำนักนายกรัฐมนตรี ว่าด้วยพนักงานราชการ พ.ศ. ๒๕๔๗ ระเบียบสภามหาวิทยาลัยว่าด้วยพนักงานมหาวิทยาลัยหรือระเบียบกระทรวงการคลังว่าด้วยการจ้างลูกจ้างประจำพ.ศ. ๒๕๓๗ แล้วแต่กรณีหมวด ๕การศึกษา ข้อ๒๓ ระเบียบกระทรวงศึกษาธิการใดที่เกี่ยวกับการจัดการศึกษาของโรงเรียนที่จัดการศึกษาขั้นพื้นฐานที่กล่าวถึงหัวหน้าสถานศึกษาให้หมายความถึงอธิการบดี อธิการบดีอาจมอบอำนาจให้ผู้อำนวยการเป็นผู้สั่งการอนุญาต อนุมัติ แทนอธิการบดีตามระเบียบในวรรคหนึ่งข้อ๒๔ การรับนักเรียนเข้าศึกษาในโรงเรียนให้เป็นไปตามนโยบายของคณะกรรมการอำนวยการหลักเกณฑ์วิธีการ เงื่อนไขและเงินที่จะเรียกเก็บในการรับนักเรียนเข้าเรียนในโรงเรียน ให้เป็นไปตามที่คณะกรรมการอำนวยการเห็นชอบโดยทำเป็นประกาศมหาวิทยาลัยหมวด ๖งบประมาณและการเงิน ส่วนที่ ๑งบประมาณ ข้อ๒๕ ให้ผู้อำนวยการเป็นผู้รับผิดชอบจัดทำแผนงานอัตราค่าจ้าง อัตรากำลัง และงบประมาณของโรงเรียนและเสนอให้คณะกรรมการอำนวยการพิจารณาเพื่อเสนอขออนุมัติต่อสภามหาวิทยาลัยตามหลักเกณฑ์และวิธีการตามระเบียบสภามหาวิทยาลัยว่าด้วยการบริหารเงินรายได้ของมหาวิทยาลัยข้อ๒๖ การจัดทำแผนและงบประมาณของโรงเรียนให้กำหนดปีงบประมาณตามที่สภามหาวิทยาลัยกำหนดข้อ๒๗ การโอนหรือเปลี่ยนแปลงหมวดรายจ่ายนอกเหนือจากหมวดค่าตอบแทนค่าใช้สอยและค่าวัสดุ ซึ่งถัวจ่ายได้ให้สามารถโอนหรือเปลี่ยนแปลงได้โดยความเห็นชอบของอธิการบดี แต่ ทั้งนี้ ต้องไม่เกินจำนวนเงินที่ระบุไว้ในงบประมาณรายจ่ายประจำปีข้อ๒๘ ในกรณีที่เกิดความจำเป็นต้องใช้จ่ายโดยไม่ตั้งงบประมาณเพื่อการนั้นไว้ให้ผู้อำนวยการจัดทำงบประมาณรายจ่ายเพิ่มเติมและเสนอให้คณะกรรมการอำนวยการพิจารณาเพื่อเสนอขออนุมัติต่อสภามหาวิทยาลัยส่วนที่ ๒การเงิน ข้อ๒๙ โรงเรียนอาจมีรายได้ ดังนี้(๑)เงินอุดหนุนจากงบประมาณแผ่นดิน(๒)เงินอุดหนุนจากมหาวิทยาลัย(๓)ค่าธรรมเนียม ค่าบำรุง ค่าตอบแทนและเงินรายได้จากการดำเนินการของโรงเรียน(๔)เงินและทรัพย์สินที่มีผู้บริจาคแก่โรงเรียน(๕)ดอกผลของเงินหรือรายได้ของโรงเรียน(๖)รายได้และผลประโยชน์อื่น ๆข้อ๓๐ บรรดารายได้และทรัพย์สินของโรงเรียนจะต้องจัดการเพื่อประโยชน์ภายใต้วัตถุประสงค์ของโรงเรียนตามข้อ๗ และวัตถุประสงค์อื่นตามที่คณะกรรมการอำนวยการเห็นสมควรเงินและทรัพย์สินที่มีผู้บริจาคแก่โรงเรียนจะต้องจัดการตามเงื่อนไขที่ผู้บริจาคกำหนดไว้และต้องเป็นไปตามวัตถุประสงค์ของโรงเรียนแต่ถ้ามีความจำเป็นต้องเปลี่ยนแปลงเงื่อนไขดังกล่าว โรงเรียนต้องได้รับความยินยอมจากผู้บริจาคหรือทายาทหากไม่มีทายาทหรือทายาทไม่ปรากฏจะต้องได้รับอนุมัติจากสภามหาวิทยาลัยข้อ๓๑ ให้ผู้อำนวยการเป็นผู้รับผิดชอบจัดเก็บเงินรายได้โดยมีหลักฐานการรับเงินตามที่มหาวิทยาลัยกำหนดข้อ๓๒ เงินรายได้ประเภทต่าง ๆของโรงเรียนให้นำฝากธนาคารพาณิชย์ตามระเบียบกระทรวงการคลังโดยให้นำฝากในวันนั้นหรืออย่างช้าในวันทำการถัดไปเงินรายได้ทุกประเภทจะหักไว้ใช้จ่ายเพื่อการใดก่อนนำฝากมิได้ข้อ๓๓ ให้โรงเรียนมีรายจ่ายประเภทต่าง ๆดังนี้(๑)รายจ่ายเพื่อการเรียนการสอน(๒)รายจ่ายเพื่อการบริหารงานของโรงเรียน(๓)รายจ่ายเพื่อการวิจัย(๔)รายจ่ายเพื่อเป็นค่าจ้างและการพัฒนาบุคลากรและพัฒนาวิชาการ(๕)รายจ่ายเพื่อเป็นทุนการศึกษา(๖)รายจ่ายเพื่อเป็นการบริการทางวิชาการแก่สังคม และส่งเสริมศิลปวัฒนธรรม(๗)รายจ่ายเพื่อเป็นเงินบำรุงมหาวิทยาลัยตามที่มหาวิทยาลัยกำหนด(๘)รายจ่ายตามวัตถุประสงค์ของผู้บริจาค(๙)รายจ่ายอื่นตามที่คณะกรรมการอำนวยการเห็นชอบเงินรายได้ของโรงเรียนที่เหลือจากการใช้จ่ายตามวรรคหนึ่งให้มหาวิทยาลัยนำไปใช้ตามวัตถุประสงค์ของโรงเรียนเท่านั้นรายละเอียดสำหรับการจ่ายในแต่ละกรณีให้เป็นไปตามที่คณะกรรมการอำนวยการกำหนดโดยทำเป็นประกาศของมหาวิทยาลัยข้อ๓๔ ผู้อำนวยการมีอำนาจอนุมัติการสั่งซื้อสั่งจ้าง และอนุมัติการเบิกจ่ายหรือก่อหนี้ผูกพันได้ตามวงเงินแผนงานและงบประมาณที่ได้รับอนุมัติไว้แล้วแต่ไม่เกินวงเงินสูงสุดที่คณะกรรมการอำนวยการกำหนด ทั้งนี้ เว้นแต่ในการอนุมัติจ่ายเงินเดือนหรือค่าจ้างให้มีอำนาจสั่งจ่ายได้ตามจำนวนและอัตราที่คณะกรรมการอำนวยการได้ให้ความเห็นชอบไว้ข้อ๓๕ การจ่ายเงินทุกรายการให้จ่ายเป็นเช็คขีดคร่อมระบุชื่อผู้รับเงินโดยเฉพาะทั้งนี้ เว้นแต่กรณีที่มีความจำเป็นต้องจ่ายเป็นเงินสดการสั่งจ่ายเช็คให้อธิการบดีหรือบุคคลใดบุคคลหนึ่งที่อธิการบดีมอบหมายลงลายมือชื่อสั่งจ่ายร่วมกับผู้อำนวยการหรือรองผู้อำนวยการคนใดคนหนึ่งที่คณะกรรมการอำนวยการกำหนดข้อ๓๖ ห้ามมิให้จ่ายเงินของโรงเรียนเป็นเงินยืมเว้นแต่การยืมเงินทดรองจ่ายเพื่อการปฏิบัติงานตามแผนงานและโครงการของโรงเรียนข้อ๓๗ อัตราการจัดเก็บค่าธรรมเนียมต่าง ๆประเภทและอัตราการจ่ายเงินค่าตอบแทนวงเงินสูงสุดที่ผู้อำนวยการมีอำนาจสั่งจ่ายจำนวนเงินหมุนเวียนที่มีได้ให้ผู้อำนวยการโดยความเห็นชอบของคณะกรรมการอำนวยการนำเสนอต่ออธิการบดีเพื่อกำหนดเป็นประกาศของมหาวิทยาลัยแล้วรายงานให้สภามหาวิทยาลัยทราบข้อ๓๘ ให้โรงเรียนจัดตั้งกองทุนเพื่อพัฒนาโรงเรียนมีจุดประสงค์เพื่อเพิ่มประสิทธิภาพในการบริหารจัดการคุณภาพของโรงเรียนและให้นำเงินตามข้อ ๒๙ (๒) (๓) (๔) (๕) และ (๖) ที่เหลือจ่ายในแต่ละปีงบประมาณสมทบเข้ากองทุนการนำเงินจากกองทุนมาใช้จ่ายให้เป็นไปตามมติของคณะกรรมการอำนวยการโดยทำเป็นประกาศของมหาวิทยาลัยข้อ๓๙ การงบประมาณ การบริหารการเงินและพัสดุการหารายได้และผลประโยชน์นอกจากที่กำหนดในข้อบังคับนี้ให้เป็นไปตามระเบียบข้อบังคับของมหาวิทยาลัยหมวด ๗การตรวจสอบและควบคุม ข้อ๔๐ ให้กำหนดตัวบุคลากรผู้รับผิดชอบการเงินของโรงเรียนแยกต่างหากจากบุคลากรทางด้านงบประมาณและบัญชี โดยให้เป็นไปตามความเห็นชอบของคณะกรรมการอำนวยการข้อ๔๑ ให้ผู้อำนวยการเป็นผู้รับผิดชอบและควบคุมดูแลให้มีการทำบัญชีของโรงเรียนที่ถูกต้องโดยใช้หลักการบัญชีที่รับรองโดยทั่วไปและให้มีการเก็บหลักฐานการบันทึกบัญชีไว้ในที่ปลอดภัย มิให้สูญหายหรือเสียหายได้ข้อ๔๒ ให้ผู้อำนวยการเป็นผู้รับผิดชอบและควบคุมดูแลให้มีการจัดทำรายงานการเงินซึ่งแสดงผลการดำเนินงานและฐานะการเงินตามหลักการบัญชีที่รับรองโดยทั่วไป เพื่อเสนอต่อคณะกรรมการอำนวยการและมหาวิทยาลัยเป็นประจำทุกเดือน ภายในวันที่ยี่สิบของเดือนถัดไป และประจำไตรมาสภายในยี่สิบวันนับแต่วันสิ้นไตรมาสและประจำปีภายในหกสิบวันนับแต่วันสิ้นปีงบประมาณให้คณะกรรมการอำนวยการเสนอรายงานการเงินประจำปีให้มหาวิทยาลัยทราบให้ผู้อำนวยการรับผิดชอบจัดทำรายงานผลการดำเนินงานของโรงเรียนเสนอต่อมหาวิทยาลัยเพื่อรายงานให้สภามหาวิทยาลัยทราบเมื่อสิ้นสุดแต่ละปีการศึกษาหรือตามที่ได้รับแจ้งจากสภามหาวิทยาลัยข้อ๔๓ ให้งานตรวจสอบภายในของมหาวิทยาลัยทำหน้าที่ตรวจสอบงบการเงินและหลักฐานการเบิกจ่ายของโรงเรียนอย่างน้อยปีละ๒ ครั้งและให้รายงานการตรวจสอบต่อคณะกรรมการอำนวยการภายในหกสิบวันนับแต่รายงานงบการเงินและหลักฐานการเบิกจ่ายแล้วเสร็จรายงานงบการเงินและหลักฐานการเบิกจ่ายและรับรองแล้วให้นำเสนอมหาวิทยาลัยเพื่อรายงานให้สภามหาวิทยาลัยทราบโดยเร็วบทเฉพาะกาล ข้อ๔๔ ในวาระเริ่มแรกหลังการประกาศใช้ข้อบังคับนี้ให้อธิการบดีแต่งตั้งบุคคลให้ปฏิบัติหน้าที่แทนคณะกรรมการอำนวยการและให้ผู้อำนวยการโรงเรียนประถมสาธิตมหาวิทยาลัยผู้อำนวยการโรงเรียนประถมสาธิตมหาวิทยาลัยปฏิบัติหน้าที่ผู้อำนวยการตามที่กำหนดในข้อบังคับนี้ไปจนกว่าจะได้แต่งตั้งคณะกรรมการอำนวยการและผู้อำนวยการตามหลักเกณฑ์ และวิธีการตามข้อบังคับนี้แล้ว ทั้งนี้ ต้องไม่เกินเก้าสิบวันนับแต่วันที่ข้อบังคับนี้ใช้บังคับข้อ๔๕ ให้โอนงบประมาณที่ได้รับอุดหนุนจากรัฐสำหรับการจัดการศึกษาขั้นพื้นฐานและเงินรายได้ที่ผ่านวิธีงบประมาณตามระเบียบสภามหาวิทยาลัยแล้วในส่วนของโรงเรียนมัธยมสาธิต มหาวิทยาลัยราชภัฏสวนสุนันทา และโรงเรียนประถมสาธิตมหาวิทยาลัยราชภัฏสวนสุนันทาไปเป็นรายได้ของโรงเรียนข้อ๔๖ ให้โอนบรรดากิจการ ทรัพย์สินสิทธิทั้งปวง หนี้สิน บุคลากร ของโรงเรียนมัธยมสาธิตมหาวิทยาลัยราชภัฏสวนสุนันทาและโรงเรียนประถมสาธิตมหาวิทยาลัยราชภัฏสวนสุนันทาไปเป็นของโรงเรียน และให้โอนเงินสะสมของโรงเรียนมัธยมสาธิตมหาวิทยาลัยราชภัฏสวนสุนันทาและเงินสะสมของโรงเรียนประถมสาธิตมหาวิทยาลัยราชภัฏสวนสุนันทาจัดตั้งเป็นกองทุนแรกเริ่มตามข้อ ๓๘ประกาศ ณ วันที่ ๒๗กุมภาพันธ์ พ.ศ. ๒๕๕๑กร ทัพพะรังสีนายกสภามหาวิทยาลัยราชภัฏสวนสุนันทาหมายเหตุ :- ด้วยมหาวิทยาลัยราชภัฏสวนสุนันทามีการจัดการศึกษาขั้นพื้นฐาน เพื่อให้บริการทางวิชาการแก่สังคมทะนุบำรุงศิลปะและวัฒนธรรม เป็นศูนย์ฝึกประสบการณ์วิชาชีพเพื่อผลิตครูโดยดำเนินการเป็นโรงเรียนสาธิต แต่เนื่องจากมิได้จัดตั้งโรงเรียนสาธิตเป็นส่วนราชการภายในมหาวิทยาลัยราชภัฏสวนสุนันทาทำให้ประสบปัญหาในการดำเนินงานจัดการศึกษาฉะนั้น เพื่อให้มีการดำเนินงานที่ชัดเจนบรรลุวัตถุประสงค์ในการจัดการศึกษาขั้นพื้นฐานของโรงเรียนสาธิต จึงจำเป็นต้องออกข้อบังคับนี้ปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๕/ตอนพิเศษ ๑๑๑ ง/หน้า ๕๘/๓ กรกฎาคม ๒๕๕๑